ai4bharat/Pralekha huggingface dataset:
کامرس اور صنعت کی وزارتہ
موبائل ہینڈ سیٹوں کی تیاری
نئی دلّی ، 11 فروری ؍تجارت و صنعت کے وزیر مملکت جناب سی آر چودھری نے آج لوک سبھا میں ایک سوال کے تحریری جواب میں بتایا کہ ملک بھر میں 127 یونٹ موبائل ہینڈ سیٹوں کی تیاری کے کام میں مصروف عمل ہیں اور یہ تمام ڈومیسٹک ٹریفک ایریا  سے کام کر رہے ہیں ۔ محکمہ تجارت سے موصولہ اطلاعات کے مطابق میسرز فلیکس ٹرونکس ٹیکنالوجیز  پرائیویٹ لمیٹیڈ اور میسرز پرٹیک ایکسپورٹرس پرائیویٹ لمیٹیڈ کو خصوصی اقتصادی خطہ یعنی ایس ای زیڈ میں موبائل ہینڈ سیٹ تیار کرنے کی منظوری دی گئی ہے ۔ الیکٹرانکس اور اطلاعاتی تکنالوجی کی وزارت سے موصولہ اطلاعات کے مطابق ڈی ٹی اے میں موبائل ہینڈ سیٹوں کی تیاری نافذ العمل ڈیوٹی ڈھانچے کے مطابق کی جاتی ہے ۔
ایس ای زیڈ ایکٹ ، 2005 اور ایس ای زیڈ رولز ، 2006 کے تحت سہولیات میں ڈیوٹی فری در آ مد اور ترقی و فروغ کے لئے گھریلو تیاری ، ایس ای زیڈ کے یونٹوں کے عمل در آمد اور رکھ رکھاؤ ، پہلے پانچ برسوں کے لئے انکم ٹیکس ایکٹ میں سیکشن 10 اے اے کے تحت ایس ای زیڈ یونٹوں کو صد فیصد انکم ٹیکس چھوٹ ، اگلے پانچ برسوں کے لئے پچاس فیصد انکم ٹیکس کی چھوٹ اور اس کے بعد آئندہ پانچ برسوں کے لئے برآمداتی منافع میں پچاس فیصد کی چھوٹ ، جی ایس ٹی سے چھوٹ اور ایس ای زیڈ کے لئے آئی جی ایس ٹی ایکٹ ، 2017 میں صفر شرح پر سپلائی اور بالترتیب ریاستی حکومتوں کی جانب سے عائد کردہ دیگر لیوی کی معافی شامل ہے ۔
چین سمیت فری ٹریڈ ایگریمنٹ  ممالک سے ایل سی ڈی ، ایل ای ڈی ٹیلی ویژن سیٹوں کی در آمدات2017-18 میں 3.68 لاکھ یونٹ رہی اور اکتوبر ، 2018 می یہ تعداد 7.58 لاکھ یونٹ رہی ۔
۔ ۔ ۔ ۔ ۔ ۔
U . 857
(Visitor Counter : 46
وزارتِ تعلیم
نیٹ  -2020 کے لئے درخواست فارم جمع کرنے کی آخری تاریخ میں6 جنوری 2020 تک کی توسیع
نئیدہلی یکم جنوری 2020۔نیٹ -2020 کے لئے درخواست فارم جمع کرنے کی آخری تاریخ یعنی سابقہ 31 دسمبر 2019 سے بڑھاکر اب 6 جنوری 2020  کردی گئی ہے تاکہ خواہشمندامیدواران جو ویب سائٹ کی بھیڑ بھاڑ کی وجہ سے آن لائن درخواستیں نہ مکمل کرپائے ہوں وہ اپنی درخواستیں مکمل کرسکیں ۔ یہ قدم اس سلسلے میں موصول ہونے والی متعدد درخواستوں کے پیش نظر اٹھایا گیا ہے ۔
نظرثانی شدہ گوشوارہ درج ذیل ہے :
؎
|
|
امور
|
|
موجودہ تاریخیں
|
|
نظرثانی شدہ تاریخیں
|
|
آن لائن درخواستیں داخل کرنے کا عمل
|
|
02.12.2019 to 31.12.2019

|
|
02.12.2019 to 06.01.2020

|
|
فیس کی کامیاب ادائیگی
|
|
02.12.2019 to 01.12.2019

|
|
02.12.2019 to 07.01.2020

آن لائن درخواست فارموں کے سلسلے میں اصلاح کی تاریخ 15جنوری 2020سے 31 جنوری 2020  حسب دستور رہے گی۔
مذکورہ ترمیم کے علاوہ وادی کشمیر ، لیہہ اور کرگل کے امیدواران این ٹی اے کی جانب سے مقررہ نوڈل مراکز پر بھی درخواست فارم آف لائن طریقے سے جمع کرسکتے ہیں ۔ آف لائن درخواست فارم داخل کرنے کے قواعد وضوابط اور نوڈل مراکز کی تفصیلات جاننے کے لئے امیدواران این ٹی اے کے ویب سائٹ درج ذیل ویب سائٹ : https://ntaneet.nic.in.پر جاکردستیاب عوامی نوٹس مورخہ 15دسمبر /17دسمبر 2019 ملاحظہ کرسکتے ہیں۔
آن لائن درخواست فارم اور فیس کی ادائیگی کے سلسلے میں اگر کوئی سوال پوچھنا مقصود ہو تو درخواست کنندہ این ٹی اے کی ہیلپ لائن پر جاکر این ٹی اے ہیلپ ڈیسک  پر رابطہ قائم کرسکتا ہے ۔تازہ ترین اطلاعات کے لئے خواہشمند امیدواران پابندی سے ۔درج ذیل ویب سائٹ زیر ملاحظہ رکھ سکتے ہیں۔https://ntaneet.nic.in.
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-6101
(Visitor Counter : 35
امور صارفین، خوراک اور عوامی تقسیم کی وزارت
پی ایم جے کے اےوائی کے تحت 16 ریاستوں/مرکز کے زیر انتظام علاقوں نے مئی 2021 کے لئے 100 فی صد اناج لے لیا ہے
فوڈ کارپوریشن آف انڈیا نے پی ایم جی کے اے وائی کے تحت ریاستوں /مرکز کے زیر انتظام علاقوں کو 31.80 ایل ایم ٹی مفت اناج کی سپلائی کی ہے
پی ایم جی کے وائی کے تحت تمام 36 ریاستوں /مرکز کے زیر انتظام علاقوں نے اناج حاصل کیا
نئی دہلی، 18مئی 2021/کورونا وائرس کے سبب ہوئے اقتصادی نقصان کی وجہ سے غریبوں کو ہونے والی دشواریوں کو دور کرنے کے لئے حکومت ہند کے ذریعہ اعلان کردہ غریب حمایتی پہل کے مدنظر ، حکومت ہند کے ذریعہ پردھان منتری کلیان انن یوجنا  کا اعلان کیا گیا ہے۔
17 مئی 2021 تک سبھی 36 ریاستوں /مرکز کے زیر انتظام علاقوں میں ایف سی آئی ڈپو سے 31.80 لاکھ میٹرک ٹن اناج اٹھایا گیا۔لکشدیپ میں مئی اور جون 2021 کے لئے مختص شدہ پورا اناج اٹھالیا ہے۔ 15 ریاستوں /مرکز کے زیر انتظام علاقوں یعنی آندھراپردیش، انڈومان اور نکوبار جزائر ، ارونا چل پردیش، چھتیس گڑھ ، ہماچل پردیش، کیرل، لداخ، میگھالیہ ، میزورم، ناگالینڈ ، پڈوچیری، تمل ناڈو، تلنگانہ ، اور تریپورہ نے مئی 2021 کےلئے مختص شدہ 100 فی صد اناج حاصل کرلیا ہے۔
تمام ریاستوں /مرکز کے زی رانتظام علاقوں کو پی ایم جی کے اے وائی کے تحت مقررہ مدت کے طریقے سے مفت اناج حاصل کرنے اور تقسیم کرنے کے لئے بیدار کیا گیا ہے۔
اس اسکیم کے تحت ، قومی خوراک تحفظ ایکٹ –این ایف ایس اے کے تحت شامل کئے گئے تقریباً 79.39 کروڑ مستفدین کو ہر ماہ فی کس پانچ کلو گرام کی شرح سے اضافی اناج ، دو مہینے یعنی مئی جون کی مدت کے لئے فراہم کیا جارہا ہے۔ یہ تقسیم ریگولر این ایف ایس اے تقسیم کے علاوہ ہے، اور اس اسکیم کے تحت 79.39 ایل ایم ٹی اناج جاری کیا جانا ہے۔
ریاستوں /مرکز کے زیر انتظام علاقوں کو مرکزی امداد کے حصہ کی شکل میں اناجوں کی لاگت اور بین ریاستیں ، ٹرانسپورٹ وغیرہ کے لئے 26ہزار کروڑ روپے سے زیادہ کا پورا خرچ حکومت ہند برداشت کرے گی۔
اس سے قبل حکومت ہند نے پی ایم جی کے اے وائی -I  اور پی ایم جی کے اے وائی II  کے تحت ایم ایف ایس اے مستفدین کو مفت اناج فراہم کیا تھا۔ جس کے تحت 104 ایل ایم ٹی گیہوں اور 201 ایل ایم ٹی چاول، کل 305 ایل ایم ٹی اناج کی متعلقہ ریاستوں /مرکز کے زیر انتظام علاقوں کی حکومتوں کو ایف سی آئی کے ذریعہ کامیابی کے ساتھ فراہم کیا گیا تھا۔
ش ح۔ ش ت۔ج
Uno-4597
(Visitor Counter : 165
صحت اور خاندانی بہبود کی وزارت
یوگا سنٹرز کھلے
نئی دہلی، 7 فروری 2020، صحت اور کنبہ بہبود کے وزیر مملکت جناب اشونی کمار چوبے نے ایک سوال کے تحریری جواب میں آج لوک سبھا کو بتایا کہ عوام کی صحت چونکہ ریاست کا موضوع ہے، اس لئے ملک میں بلاک سطح پر یوگا سینٹر کھولنے کی ذمہ داری متعلقہ ریاستی حکومت / مرکز کے زیر انتظام علاقے کی انتظامیہ پر عائد ہوتی ہے۔ پھر بھی مرکزی حکومت ملک میں مرکز کے ذریعہ اسپانسرڈ نیشنل آیوش مشن  اسکیم پر عمل درآمد کررہی ہے جس کے تحت یوگا ویلنس سنٹر کے قیام کے لئے ریاستوں/ مرکز کے زیر انتظام علاقوں کو فی یونٹ 6.00 لاکھ روپے  مہیا کرائی جاتی ہے۔ ریاستیں / مرکز کے زیر انتظام علاقے کی انتظامیہ این اے ایم کے رہنما خطوط کے مطابق ریاست کے سالانہ منصوبہ عمل  کے ذریعہ مالی امداد حاصل کرنے کی مستحق ہوسکتی ہیں۔
۔۔۔۔۔۔۔۔۔۔۔
م ن۔ ش س۔ن ا۔
U- 628
(Visitor Counter : 47
سائنس اور ٹیکنالوجی کی وزارت
این آئی ایف کے چنوتی کووڈ-19 مقابلے  میں عوام الناس کے ذریعے تیار کردہ اختراعی چھوت سے مبرا بنانے والے محلول اور سینیٹائزیشن کے سازوسامان منتخب ہوئے
نئی دہلی، 2 جون، 2020،سائنس اور ٹیکنالوجی کےمحکمے کےتحت ایک خودمختارادارے یعنی نیشنل انوویشن فاؤنڈیشن-انڈیا نے حال ہی میں عوام الناس کے ذریعے تیار کردہ 2 اختراعی چھوت سے مبرا بنانے والے محلولوں کو پسند کیاتھا۔ یہ محلول اس کے کووڈ-19 مسابقت مقابلے اورچنوتی کے سلسلے میں حاصل ہوئے تھے۔
فی الحال مہم کے تحت حال ہی میں 2 اختراعی محلولوں کو پسند کیا گیا ہے۔ ایک محلول موٹر گاڑیوں کی گزرگاہوں میں اور دوسراپیروں سے چلائے جانے والے اونچائی کے مطابق قابل تطبیق ہینڈس فِری سینیٹائزر ڈسپنسر اسٹیند میں استعمال ہوتا ہے۔
موٹر گاڑیوں کی گزرگاہوں کوچھوت سے مبرا بنانے والا محلول اور آلہ اس طرح بنایا گیا ہے کہ یہ موٹر گاڑیوں کو خود کار طور پر چھوت سے مبرا بنا سکے اور اس عمل میں وقت اور توانائی دونوں کی بچت ہوتی ہے اور بہت کم وقت میں کم محنت کے ساتھ ایک گاڑی چھوت سے مبرا بنائی جاتی ہے۔اس میں ایک فریم، ایک ٹینک، موٹر، ایم سی بی بورڈ، ایگرونیٹ، نوزول، والوو، پائپ اور محلول کو چھڑکنے والے دیگر سازوسامان شامل ہیں۔ اس کے لئے اے سی موٹر ٹیکنالوجی کا استعمال کیا جاتا ہے۔ اسے آسانی کے ساتھ ریاستی سرحدوں ، چنگی چوکیوں پر استعمال کیاجاتا ہے، جو کسی ریاست میں داخلے کا پوائنٹ ہوتی ہیں۔ یہ آلہ ریاست سکم میں رنگ پو چیک پوسٹ مشرقی سکم اور جنوبی سکم میں میلی چیک پوسٹ پر پہلے سے ہی لگایا جا چکا ہے۔
مشرقی سکم میں رنگپو چیک پوسٹ پر لگایا گیا موٹر گاڑیوں کو چھوت سے مبرا بنانے والا بے یا مخصوص کور۔
پیروں سے چلایا جانے والا اونچائی کو کم یا زیادہ کرنے کی سہولت کے ہاتھوں کے استعمال کے بغیر کام میں لایا جانے والا سینیٹائزر ڈسپنسر اسٹینڈ ایک آئڈیئل ہائجین سالیوشن ہے، جو رہائشی، تجارتی اور صنعتی استعمال میں لایا جا سکتا ہے۔ اس کے لئے بس اتنا کرنا ہوتا ہے کہ پیڈل کو پیر سے دبانا پڑتا ہے اور سینیٹائزر اپنا کام کرتا ہے۔
پیروں سے چلایا جانے والا ، اونچائی کم یا زیادہ کرنے کی سہولت کا حامل ہینڈ فِری سینیٹائزر ڈسپنسر اسٹینڈ
سائنس اور ٹیکنالوجی کے محکمے کے سکریٹری پروفیسر آشوتوش شرما نے کہا ہے کہ این آئی ایف نہ صرف یہ کہ شہریوں کے لئے ایک اختراع ہے، بلکہ بہترین نظریات کو عملی جامہ پہنانے کے سلسلے میں بھی ایک قدم ہے۔
کووڈ-19 کی چنوتی مسابقت کے تحت این آئی ایف نے ویب سائٹ، ای-میل اور واٹس ایپ کے توسط سے 33ریاستوں اور مرکز کے زیر انتظام علاقوں کے 360اضلاع سے 1700شہریوں سے آئیڈیاز اور اختراعات طلب کی تھیں۔اس مسابقت میں مختلف النوع پیشہ وران طلبہ، کاشتکاروں، صنعت کاروں، ماہرین تعلیم، آئی ٹی اور آئی ٹی ای ایس پیشہ وران، ڈاکٹروں اور فارماسسٹوں نے حصہ لیا، جن کی عمریں 5 برس سے 76برسوں کے درمیان تھیں۔ منتخبہ آئیڈیاز کو فی الحال پرکھا جا رہا ہےا ور این آئی اے کی جانب سے انہیں خواہ یہ قدروقیمت میں اضافہ ہو یا مالی امداد یا سرپرستی ، ہر شکل میں حمایت فراہم کی جا رہی ہے۔
مزید تفصیلات جاننے کے لئے جناب تشار گرگ، سائنسداں این آئی ایف سے درج ذیل ویب سائٹ پر رابطہ قائم کریں۔
tusharg@nifindia.org, Mob: 9632776780 ]
۔۔۔۔۔۔۔۔۔۔۔
م ن۔ک ا۔
U- 2978
(Visitor Counter : 151
صحت اور خاندانی بہبود کی وزارت
بھارت میں کووڈ-19 ٹیکہ کاری کی تعداد 50.68 کروڑ سے متجاوز
گذشتہ 24 گھنٹوں میں تقریباً 56 لاکھ ٹیکے لگائے گئے
شفایابی کی سردست شرح 97.39 فیصد قائم ہے
گذشتہ 24 گھنٹوں میں 39,070 نئے معاملے درج ہوئے ہیں
بھارت میں زیر علاج مریضوں کی تعداد فی الحال  ہے، جو مجموعی معاملوں کی 1.27فیصد ہے
یومیہ مثبت معالوں کی شرح پچھلے 13 دنوں سے 3 فیصد سے کم ہے، جو فی الحال  ہے
نئی دلّی ،08 اگست، 2021/
ہندوستان میں کووڈ-19 ٹیکہ کاری کی مجموعی تعداد 50.68 کروڑ سے تجاوز کرگئی ہے۔ آج صبح 7 بجے تک موصولہ عبوری رپورٹ کے مطابق ٹیکہ کاری کے لئے 58,51,292 سیشنز منعقد کئے گئے ، جس میں مجموعی طور پر 50,68,10,492 افراد کو ٹیکے لگائے گئے۔ گذشتہ 24 گھنٹوں کے دوران55,91,657 ٹیکے لگائے گئے۔
ان میں شامل ہیں:
|
|
طبی کارکنان
|
|
پہلی خوراک
|
|
1,03,32,085
|
|
دوسری خوراک
|
|
79,74,385
|
|
صف اوّل کے کارکنان
|
|
پہلی خوراک
|
|
1,82,15,157
|
|
دوسری خوراک
|
|
1,17,33,363
|
|
18 تا 44 سال کی عمر کے افراد
|
|
پہلی خوراک
|
|
17,58,22,657
|
|
دوسری خوراک
|
|
1,18,44,743
|
|
45 تا 59 سال کی عمر کے افراد
|
|
پہلی خوراک
|
|
11,16,30,145
|
|
دوسری خوراک
|
|
4,24,75,061
|
|
60 سال سے زیادہ عمر کے افراد
|
|
پہلی خوراک
|
|
7,83,78,107
|
|
دوسری خوراک
|
|
3,84,04,789
|
|
مجموعی تعداد
|
|
50,68,10,492
کووڈ – 19 سے بچاؤ کی ہمہ گیر ٹیکہ کاری کا نیا مرحلہ 21 جون 2021 سے شروع ہوا تھا ۔ مرکزی حکومت اس کی رفتار کو مزید تیز کرنے اور ملک بھر میں کووڈ - 19 کی ٹیکہ کاری کے دائرہ میں توسیع کرنے کے تئیں پر عزم ہے۔
عالمی وبا کے آغاز کے بعد سے متاثر ہونے والے افراد میں سے 3,10,99,771افراد پہلے ہی کووڈ – 19 سے صحت یاب ہو چکے ہیں ، جب کہ 43,910مریض گزشتہ 24 گھنٹوں کے دوران شفایاب ہوئے ہیں ۔ اس طرح شفایاب ہونےوالے افراد کی مجموعی شرح 97.39 فیصد ہو گئی ہے۔
بھارت میں گزشتہ 24 گھنٹوں کے دورا ن 39,070 یومیہ نئے معاملات درج کئے گئے ہیں۔
گزشتہ بیالیس دن سے مسلسل 50,000 سے کم یومیہ نئے کیس درج ہورہے ہیں۔ مرکز اور ریاستوں نیز مرکز کے زیر انتظام علاقوں کے ذریعے پائیدار اور مشترکہ کوششوں کے نتیجے کے طور پر ایسا ممکن ہوا ہے۔
بھارت میں زیر علاج مریضوں کی مجموعی تعداد آج 4,06,822 ہے، جو کہ ملک بھر میں مجموعی مثبت معاملوں کا 1.27 فیصد ہے۔
ملک بھر میں جانچ کی صلاحیت میں خاطرخواہ اضافہ کیا گیا ہے، اور پورے ملک میں مجموعی طور پر 17,22,221ٹیسٹ گزشتہ 24 گھنٹوں کے دوران کئے گئے ہیں۔بھارت میں مجموعی طور پر اب تک48 کروڑ  ٹیسٹ کئے جاچکے ہیں۔
اب جب کہ ملک بھر میں طبی جانچ کی صلاحیت میں اضافہ کیا جا چکا ہے، ہفتہ وار متاثرپائے جانے والےافراد کی شرح سردست 2.38 فیصد ہے، جب کہ ایک دن میں متاثر پائےجانے والے افراد کی شرح آج 2.27فیصد رہی۔ یومیہ متاثرہ افراد کی شرح مسلسل 62 ویں دن بھی 5 فیصد سے نیچے ہے۔
الیکٹرانکس اور اطلاعات تکنالوجی کی وزارت
مرکزی وزیر مملکت راجیو چندر شیکھر کرناٹک کے پٹّہ ڈَکل میں بڑے پیمانے پر یوگا کے بین الاقوامی دن کی تقریبات میں شرکت کریں گے
وزیراعظم نریندر مودی جی کے وژن نے یوگا کو حقیقی معنوں میں عالمی بنا دیا ہے: راجیو چندر شیکھر
الیکٹرانکس اور انفارمیشن ٹیکنالوجی ، ہنر مندی کے فروغ اور صنعت کاری کے مرکزی وزیر مملکت جناب راجیو چندر شیکھر کل ریاست کرناٹک کے ضلع باگل کوٹ کے پٹہ ڈکل میں بین الاقوامی یوگا ڈے کی تقریبات میں شرکت کریں گے۔
ہنڈن ایئر پورٹ نوئیڈا سے ہبلی کے لئے پرواز سے پہلے وزیر موصوف نے اپنے سوشل میڈیا پر ٹوئیٹ کیا ہے کہ کل وزیراعظم ایٹ نریندر مودی آئی ڈی وائی 2022 کی تقریبات کی قیادت کریں گے۔ ان کے وژن نے یوگا کو حقیقی معنوں میں عالمی بنا دیا ہے۔ اس سال ہم نے دنیا کے سامنے اپنے 75 آئیکونک آئی ڈی وائی مقامات پیش کئے ہیں۔ اس یوگا ڈے پر میں کرناٹک کے پٹہ ڈکل مندر میں موجود رہوں گا۔
ہبلی ایئر پورٹ پر وزیر موصوف کا ریاستی اور سرکاری حکومتوں کے افسران اور پارٹی کارکنان نے پُرجوش خیر مقدم کیا۔ پارٹی کارکنان کی قیادت ضلعی صدر جناب سنجے کپٹکر کر رہے تھے۔ ہبلی سے وزیر موصوف ضلع باگل کوٹ گئے، جہاں وہ 21 جون کو یوگا ڈے کی تقریبات میں حصہ لیں گے۔
پٹہ ڈکل میں 300 سے زیادہ لوگوں کی شرکت متوقع ہے۔ عوامی تقریبات کی قیادت وزیر موصوف کریں گےشرکاء یونیسکو کے عالمی ورثے والے مقام پر جمع ہو ں گے۔
عزت مآب وزیراعظم جناب نریندر مودی نے یوگا کے بین الاقوامی دن کو نئی بلندیوں تک پہنچایا ہے۔ 2022 کا یوگا کا عالمی دن پورے ملک اور پوری دنیا میں بے نظیر پیمانے پر منایا جا رہا ہے۔ مشرق میں فیجی سے مغرب میں سان فرانسسکو تک اعلیٰ سے ادنیٰ قیادت تک ، تمام رنگ و نسل ، ذات اور قومیت کے لوگوں نے اکیس جون کو یوگا کا عالمی دن منایا۔
ہر سال بین الاقوامی سطح پر یوگا کا دن منانے کا سلسلہ 2015 میں شرو ع ہوا۔ اس سے قبل وزیراعظم جناب نریندر مودی نے اِس رُخ پر انتھک محنت کی۔ 11 دسمبر 2014 کو 193 رکنی اقوا م متحدہ کی جنرل اسمبلی میں متعلقہ تجویز منظور کی گئی۔
ہندوستان کی پسندیدہ ثقافتی ورثہ یوگا عالمی توثیق حاصل کر چکا ہے۔ یکم دسمبر 2016 کو یونیسکو کی نمائندہ فہرست میں اسے شامل یا گیا۔
اس سال آزادی کے 75ویں سال میں مودی حکومت نے لگاتار 8ویں سال یوگ کے 8ویں بین الاقوامی دن کے موقع پر کرناٹک کے میسور سے وزیراعظم تقریبات کی قیادت کر رہے ہیں، جبکہ مرکزی وزیر مملکت راجیو چندر شیکھر ضلع باگل کوٹ کے پٹہ ڈکل میں منعقد ہونے والی یوگا کی ایک بڑی تقریب میں شرکت کریں گے۔ یہ تقریبات ملک کے 75 مشہور مقامات پر منائی جا رہی ہیں۔
وزیر موصوف کا ضلع باگل کوٹ سے بالاتفاق ایک منفرد تعلق ہے۔ اکتوبر 2009 میں کرناٹک میں کئی دہائیوں کے بعد بدترین سیلاب آیا، جس نے ریاست کو تقریباً ایک ہفتے تک متاثر رکھا اور کرناٹک کے شمالی اور ساحلی علاقوں کے کئی اضلاع میں جان و مال کا زبردست نقصان ہوا۔ سیلاب کی زد میں آ کر سینکڑوں لوگوں کی جانیں ضائع ہوئیں اور لاکھوں لوگ بے گھر ہو گئے۔ ضلع باگل کوٹ سب سے زیادہ متاثر ہوا تھا۔
راجیو چندر شیکھر کو مکانات کی تعمیر کے لئے کارپوریٹ کے عطیات کو چینلائز کرنے کے لئے حکومت کرناٹک کے آسرے پروگرام برائے بازآبادکاری کا کوآرڈینیٹر مقرر کیا گیا تھا۔ جناب راجیو چندر شیکھر 50 سے زیادہ کارپوریٹوں کو تعمیراتی کام میں شامل کرنے میں کامیاب رہے۔ ان لوگوں نے سیلاب سے متاثر خاندانوں کے لئے 80 ہزار گھروں کی تعمیر کا وعدہ کیاتھا۔
راجیو شیکھر کے اپنے فاؤنڈیشن آر سی فاؤنڈیشن نے 3 گاؤوں کی ذمہ داری لی تھی اور 1000 مکانات کی تعمیر کا عہد کیا تھا۔ 2 نومبر 2009 کو ضلع باگل کوٹ کے بادامی تعلقہ میں سِر بڈگی کے مقام پر ‘‘ آسرے ’’ کے لئے بھومی پوجا کا اہتمام کیا گیا۔
زراعت اور کاشتکاروں کی فلاح و بہبود کی وزارت
ہندوستان اپنی مہارت اورتکنیکی علم کو ساجھاکرنے کامتمنی ہےاور سرینام کے عوام کی فلاح کے لئے مل جل کرکام کرنے کا خواہش مند ہے :جناب رادھاموہن سنگھ
نئی دہلی ،5اکتوبر :زراعت اورکاشتکاروں کی فلاح وبہبود کے وزیر جناب رادھاموہن سنگھ نے آج کرشی بھون ، نئی دہلی میں سرینام جمہوریہ کے مویشی اور ماہی پروری کے وزیر جناب لیکھ رام سوئے درجن سے ملاقات کی اور سرینام کے عوام کی بھلائی کے لئے زراعت اور متعلقہ شعبوں میں باہمی تعاون کو فروغ دینے اورمستحکم بنانے کے لئے اپنی عہدبندگی کا اظہارکیا۔ انھوں نے کہاکہ دونوں ممالک کے مابین تاریخی اور ثقافتی تعلقات 145برس قدیم ہیں ۔ ایسے حالات میں ہندوستان اور سرینا م کے مابین لگاتارتعلقات کو استوار بنانے میں مدد ملتی ہے اوردونوں ممالک کے مابین نہ صرف دونوں حکومتوں کی سطح پر بلکہ دونوں ممالک کے شہریوں کی سطح پربھی باہمی تعلقات مضبوط ہوتے ہیں ۔ انھوں نے زراعت اور متعلقہ شعبوں میں مکمل تعاون دینے کے لئے سرینام کے اپنے ہم عہدہ کو یقین دلایا۔انھوں نے کہاکہ سال 21-2017کی مدت کے لئے زراعت پرجوائنٹ ورکنگ گروپ  کے ذریعہ ہندوستانی سائنسدانوں /اسکالروں کے ذریعہ سرینام جاکر تربیت حاصل کرنے /مطالعہ کرنے کا راستہ ہموار ہوگا،جس کے ذریعہ کاشت کاروں /زرعی سائنسدانوں کو زراعت سے متعلق مختلف شعبوں میں تربیت اور مطالعہ کا موقع ملے گا اور ذیلی شعبوں مثلاًخوراک ڈبہ بندی ، مویشی پروری اور ماہی پروری کے شعبوں میں بھی ایسا ہوسکے گا ۔ یہ وہی شعبے ہوں گے جو جوائنٹ ورکنگ گروپ کے دائرہ کار کے تحت آتے ہوں گے ۔
سرینام کے سفیرکے اصرار پر جناب سنگھ نے سرینام میں ہندوستانی زراعت تحقیق مرکز  کے تعاون سے چاول پرکئے جانے والے تحقیقی کام کو آگے بڑھانے کے لئے آئی سی اے آرکے افسران کو سرینام میں ہم عہدہ افسران کے ساتھ بات چیت کرنے کی ہدایت دی ۔
زراعت کے وزیر نے سرینام حکومت کے تعریف کرتے ہوئے کہا کہ سرینام حکومت کے ذریعہ اپنے سماج کے سبھی طبقوں کو شامل کرتے ہوئے مئی اورجون 2018 کے دوران بڑے شاندار طریقے سے سرینام میں ہندوستانیوں کی آمد کی 145ویں سالگرہ کا انعقاد کیا۔ انھوں نے سرینام میں ہندوستانی برادری کے ذریعہ ہندی زبان کے تحفظ اور اس کی ترویج واشاعت کی بھی سراہناکی ۔ انھوں نے وزیر اعظم ، جناب نریندرمودی کی پہل قدمی پربین الاقوامی شمسی اتحاد کانفرنس میں شرکت کی غرض سے اعلیٰ سطحی وفد بھیجنے کے لئے سرینام جمہوریہ کی حکومت کا شکریہ اداکیا۔
جل شکتی وزارت
عوامی مقامات پر آلودگی سے پینے کے پانی کے ذرائع کا تحفظ
جل شکتی کے وزیر مملکت جناب پرہلاد سنگھ پٹیل نے آج راجیہ سبھا میں ایک تحریری جواب میں بتایا کہ پینے کے پانی کی فراہمی ریاست کی ذمہ داری ہے۔ دیہی آبادی میں پینے کے محفوظ پانی کے کوریج کو بہتر بنانے کے لئے حکومت ہند مرکز کی اعانت یافتہ اسکیم جل جیون مشن کے ذریعہ تکنیکی اور مالی مدد فراہم کرنے ریاستوں کی کوششوں کی تکمیل کرتی ہے۔
جل جیون مشن کے تحت تمام ریاستوں ، مرکز کے زیر انتظام علاقوں کو مشوری دیا گیا ہے کہ وہ محکمانہ اسٹیک ہولڈر ، گرام پنچایتوں اور / یا اس کی ذیلی کمیونٹی یعنی گاؤں کی جل اور صفائی کمیٹی وی ڈبلیو ایس سی / پانی سمیتی / صارف گروپ وغیرہ کو پانی کے معیار کی تربیت دیں۔پانی کے معیار کے مصائب ، پانی سے پیدا ہونے والی بیماریوں اور صحت پر پڑنے والے اثرات کے بارے میں بیداری پیدا کرنا، معیار کو کم کرنے والے ذرائع سے پانی کے استعمال سے احتیاطاً گریز کرنے کے لئے رویہ میں تبدیلی کی سفارش ، غذائیت میں اچھے معیار کے پینے کے پانی کی اہمیت پر باہمی مکالمے ، آلودہ پانی کے استعمال کے مضر اثرات کے بارے میں آڈیو وژول میڈیم کے ذریعہ معلومات کی ترسیل ، صاف صفائی کے معائنہ کی اہمیت ، پانی کے نجی ذرائع کے معیار کو جانچنے کا عمل وغیرہ جیسی سرگرمیاں بھی تجویز کی گئی ہیں۔
اس کے علاوہ مختص کردہ فنڈ کا دو فیصد تک تمام ریاستیں پانی کے معیار کی نگرانی اور اس کا ریکارڈ رکھنے کی سرگرمیوں کے لئےکرسکتی ہیں۔ یہ فنڈ مختلف سطحوں پر پانی کے معیار لیباریٹریز کے قیام اور موجودہ لیباریٹریز کو اپڈیٹ کرنے لیباریٹریز کو کیمکلز اور مفید اشیا کی فراہمی کے لئے استعمال کیا جاسکتا ہے۔
ہر ریاست مرکز کے زیر انتظام علاقوں کے ہر گاؤں میں پانچ افراد کو تربیت دینے کی ہدایت دی گئی ہے۔ خاص طور سے خواتین ، آشا کارکنان ، صحت کارکنان ، بی ڈبلیو ایس سی کارکنان ،اساتذہ وغیرہ کو دیہی سطح پر ایف ٹی کیز / بیک ٹیریو لوجیکل وائلس کا استعمال کرتے ہوئے پانی کے معیار کی جانچ کے لئے تربیت دی گئی ۔ریاستوں / مرکز کے زیر انتظام علاقوں کو مشورہ دیا گیا ہے کہ وہ گاؤں کی سطح پر ایف ٹی کیز / بیکٹوریو لوجیکل وائلس کی مناسب تعداد فراہم کرنے کے لئے ضروری اقدامات کریں ۔21 جولائی 2023 تک جیسا کہ ریاستوں /مرکز کے زیر انتظام علاقوں اطلاع دی گئی ہے کہ 22.42 لاکھ سے زیادہ خواتین کو فیلڈ ٹیسٹنگ کیٹس کا استعمال کرتے ہوئے پانی کی معیار جانچ کے لئے تربیت دی گئی ہے۔ اب تک 167.20 لاکھ سے زیادہ پانی کے نمونے کی فیلڈ ٹیسٹنگ کٹس کے ذریعہ جانچ کی جاچکی ہے۔
1974 میں واٹر  ایکٹ کو نافذ کیا گیا تھاتاکہ پانی کی آلودگی کی روک تھام اور اس پر قابو پایا جاسکے اورملک میں پانی کی صحت کو برقرار رکھنے یا اس کی ذخیرہ اندوزی کی جاسکے۔اس کے علاوہ سینٹرل پالیوشن کنٹرول بورڈ نے ماحولیاتی تحفظ کے ضوابط ، 1986 کے تحت عام خارج ہونے والے مادہ کے معیارات اور صنعت کے مخصوص فضلہ کے اخراج کے معیارات طے کئے ہیں تاکہ آبی ذخائر کی آلودگی کو روکا جاسکے۔
کابینہ
بھارت ۔ ناروے بحری گفت وشنید سے متعلق مفاہمتی عرضداشت کو کابینہ کی منظوری
نئی دہلی ،07فروری :مرکزی کابینہ نے وزیر اعظم ، جناب نریندرمودی کی قیادت میں بھارت اورناروے کے مابین بھارت ۔ ناروے بحری گفت وشنید سے متعلق مفاہمتی عرضداشت کو اپنی منظوری دے دی ہے ۔
فوائد
مذکورہ مفاہمتی عرضداشت نیلگوں معیشت کی ترقی کے لئے باہمی مفادات سے متعلق شعبوں میں تعاون کو فروغ دینے کا راستہ ہموارکریگی ۔ واضح رہے کہ ناروے نیلگوں معیشت کے شعبے میں ایک عالمی قائد کی حیثیت رکھتاہے اور اس کے پاس ماہی پروری ، ہائیڈروکاربن ، قابل احیأ توانائی ، بحری وسائل کو ہمہ گیرطریقے سے بروئے کارلانے اوربحری نقل وحمل سے متعلق جدیدترین تکنالوجیاں اوروسائل دستیاب ہیں ۔ مذکورہ مفاہمتی عرضداشت ہائیڈروکاربن کی تلاش اوردیگر بحری وسائل کے سلسلے میں باہمی اشتراک کے لئے مواقع فراہم کریگی اور ساتھ ہی ساتھ جوائنٹ ٹاسک فورس  کے دائرہ کارکے اندر تمام ترشراکت داروں کے باہمی مفادات کے فروغ کے لئے بندرگاہوں کے انتظام اور سیاحت کی ترقی کا راستہ بھی ہموار کریگی ۔ماہی گیری کے شعبے میں نیز آبی جانوروں کی پرورش کے معاملے میں نئی تکنالوجیوں کو متعارف کرانے کے ذریعہ سے خوراک سلامتی کے حصول کے کام میں بھی اپنا تعاون دیگی ۔ دونوں ممالک میں کاروباری مواقع کے لئے پلیٹ فارم فراہم کریگی جن کے ذریعہ مفید کاروبارکو فروغ ہوگا۔ آرکیٹک خطے کے پس منظرمیں سائنس داں حضرات اورمحققین بحری ایکونظام کے سلسلے میں مطالعات کے لئے اشتراک بھی کرسکیں گے ۔
۔۔۔۔۔۔۔۔۔۔۔۔۔۔۔۔
۔م ن ۔ ع آ)07.02.2019(
U-765
(Visitor Counter : 62
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں 201.93 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا 5.15 کروڑ بچے ہوئے اور غیراستعمال شدہ ٹیکے اب بھی دستیاب ہیں
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2,01,93,09,325
|
|
بچی ہوئی خوراکیں
|
|
5,15,20,170
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 201.93 کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں 5.15 کروڑ سے زیادہ بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔